Ivaretakelse av grunnleggende menneskerettigheter i leverandørkjeden   
– Statens standard egenrapporteringsskjema (forenklet versjon)

Statens standard egenrapporteringsskjema brukes av {Oppdragsgiver} for oppfølging og etterprøving av [kontraktsvilkår for ivaretakelse av grunnleggende menneskerettigheter i leverandørkjeden](https://anskaffelser.no/verktoy/maler-ogsa-kontrakt-og-avtalemaler/kontraktsvilkar-ivaretakelse-av-grunnleggende-menneskerettigheter-i-leverandorkjeden), som {Leverandør} undertegnet {Dato} ved kontraktsinngåelse av {Navn/nummer på avtalen}.

Egenrapporteringsskjemaet er inndelt i seks trinn som tilsvarer punkt 2.1-2.6 i kontraktsvilkåret. De seks trinnene inngår i [OECDs retningslinjer for aktsomhetsvurderinger for ansvarlig næringsliv](https://www.responsiblebusiness.no/oecds-sektorveiledere/metoden-aktsomhetsvurdering/). I henhold til [åpenhetsloven](https://lovdata.no/dokument/NL/lov/2021-06-18-99) har større virksomheter fra 1. juli 2022 plikt til å utføre aktsomhetsvurdering som er i tråd med OECDs retningslinjer.

Vennligst besvar spørsmålene kortfattet (maks 100 ord). Legg ved kildemateriale til hvert spørsmål, enten ved å henvise til en nettside, eller ved å vedlegge rapporter eller annen dokumentasjon. Gi tydelige sidehenvisninger ved referanser til dokument og rapport. Husk å navngi vedlagte filer med spørsmålsnummer.

Frist for levering av egenrapportering er {dato}.

[Dato og underskrift]

[Navn/tittel på kontraktsansvarlig hos Leverandør]

# GENERELL INFORMASJON OM [LEVERANDØR]

# Vennligst spesifiser:

|  |  |
| --- | --- |
| **Navn på avtalen / avtalenummer:** | {Navn/nummer på avtalen} |
| **Kontaktinformasjon til kontraktsansvarlig hos Leverandør (skal signere under):** |  |
| **Ansvarlig for aktsomhetsvurderinger/ menneskerettigheter i Norge:** | [Navn  Tittel  plassering i organisasjon  kontaktinformasjon] |
| **Ansvarlig for aktsomhetsvurderinger/ menneskerettigheter på konsernnivå:** | [Navn  Tittel  plassering i organisasjon  kontaktinformasjon] |
| **Antall ansatte i Norge:** |  |
| **Antall ansatte internasjonalt:** |  |
| **Lenke til oversikt over organisasjonsstruktur i Norge:** |  |
| **Lenke til oversikt over organisasjonsstruktur på konsernnivå:** |  |

# **1**

# **HVORDAN FORANKRER VIRKSOMHETEN ANSVARLIGHET I RETNINGSLINJER OG STYRINGSSYSTEMER?**

## 1.1.1 Har styret vedtatt offentlig tilgjengelige retningslinjer for aktsomhetsvurderinger[[1]](#footnote-2) med hensyn til grunnleggende menneskerettigheter, ILOs kjernekonvensjoner, FNs barnekonvensjons artikkel 32 og nasjonal lovgivning for arbeidstakerrettigheter som gjelder hele leverandørkjeden[[2]](#footnote-3)?

**Hvis ja,** vennligst legg ved lenke og/eller vedlegg med retningslinjene [1.1.1-filnavn]. **Skriv her:**

**Hvis nei,** er dette brudd på punkt 2.2.1 i kontraktsvilkårene som må rettes snarlig. Styret skal ha vedtatt offentlig tilgjengelige retningslinjer for aktsomhetsvurderinger med hensyn til grunnleggende menneskerettigheter, ILOs kjernekonvensjoner, FNs barnekonvensjons artikkel 32 og nasjonal lovgivning for arbeidstakerrettigheter som gjelder hele leverandørkjeden.

## 1.1.2 Har virksomheten tilgjengelig aktuell informasjon[[3]](#footnote-4) om aktsomhetsvurderinger i henhold til Lov om virksomheters åpenhet og arbeid med grunnleggende menneskerettigheter og anstendige arbeidsforhold (åpenhetsloven) [[4]](#footnote-5)?

**Hvis ja,** vennligst beskriv. Legg ved lenke og/eller relevant dokumentasjon med aktuell informasjon om aktsomhetsvurderinger i henhold til åpenhetsloven [1.1.2-filnavn]. **Skriv her:**

**Hvis nei**, er dette, fra 1. juli 2022, brudd på loven om virksomheters åpenhet og arbeid med grunnleggende menneskerettigheter og anstendige arbeidsforhold som må rettes snarlig. Virksomheten skal ha tilgjengelig aktuell informasjon om aktsomhetsvurderinger.

## 1.1.5 Har virksomheten én eller flere ansatte på ledelsesnivå som har ansvar for etterlevelse og rapportering til styret om arbeidet med aktsomhetsvurderinger?

**Hvis ja,** vennligst beskriv stilling og oppgi navn og kontaktinformasjon på dem som har rapporteringsansvar. Legg ved lenke og/eller relevant dokumentasjon [1.1.5-filnavn]. **Skriv her:**

**Hvis nei,** er dette brudd på avtalens punkt 2.2.1 i kontraktsvilkårene som må rettes snarlig. Virksomheten skal ha én eller flere ansatte på ledelsesnivå som har ansvar for etterlevelse og rapportering til styret om arbeidet med aktsomhetsvurderinger.

## 1.1.6 Har virksomheten rutiner for formidling og regelmessig oppfølgning av retningslinjene for aktsomhetsvurderinger i egen virksomhet, og i leverandørkjeden?

**Hvis ja,** vennligst beskriv rutinene. Legg ved lenke og/eller relevant dokumentasjon [1.1.6-filnavn]. **Skriv her:**

**Hvis nei** *er dette brudd på avtalens punkt 2.2.1 i kontraktsvilkårene som må rettes snarlig. Virksomheten skal ha rutiner for formidling og regelmessig oppfølgning av retningslinjer for aktsomhetsvurderinger i egen virksomhet, og i leverandørkjeden*

# **2**

# **HVORDAN KARTLEGGER OG VURDERER VIRKSOMHETEN FAKTISK OG POTENSIELL SKADE UT FRA EGEN VIRKSOMHET OG LEVERANDØRKJEDEN?**

## 2.1.1 Inneholder virksomhetens rutiner for aktsomhetsvurderinger kartlegging og vurdering av risiko for brudd på ILOs kjernekonvensjoner, FNs barnekonvensjon artikkel 32 og nasjonal lovgivning om arbeidstakerrettigheter i egen virksomhet, og i hele leverandørkjeden – fra råvareutvinning til ferdig produkt?

**Hvis ja,** vennligst beskriv virksomhetens kartlegging og undersøkelse av risiko for brudd på 1) ILOs kjernekonvensjoner, 2) FNs barnekonvensjon artikkel 32 og 3) nasjonal lovgivning om arbeidstakerrettigheter i egen virksomhet, og i hele leverandørkjeden – fra råvareutvinning til ferdig produkt. Legg ved lenke og/eller relevant dokumentasjon [2.1.1-filnavn]. **Skriv her:**

**Hvis nei,** er dette brudd på avtalens punkt 2 i kontraktsvilkårene som må rettes snarlig. Virksomheten skal ha et system for aktsomhetsvurderinger for kartlegging og vurdering av risiko for brudd på ILOs kjernekonvensjoner, FNs barnekonvensjon artikkel 32 og nasjonal lovgivning om arbeidstakerrettigheter i egen virksomhet, og i hele leverandørkjeden – fra råvareutvinning til ferdig produkt.

## 2.1.2 Har virksomheten rutiner for å gjennomføre regelmessige risikoanalyser for å identifisere, prioritere og redusere risiko for menneskerettighetsbrudd i egen virksomhet, og i hele leverandørkjeden – fra råvareutvinning til ferdig produkt?

**Hvis ja,** beskriv rutinene for å gjennomføre regelmessige risikoanalyser. Forklar metodikken for å a) identifisere, b) prioritere og c) redusere risiko for menneskerettighetsbrudd i egen virksomhet, og i hele leverandørkjeden. Legg ved lenke og/eller relevant dokumentasjon [2.1.2-filnavn]. **Skriv her:**

**Hvis nei,** er dette brudd på avtalens punkt 2.2.2 i kontraktsvilkårene som må rettes snarlig. Virksomheten skal ha rutiner for å gjennomføre regelmessige risikoanalyser for å identifisere, prioritere og redusere risiko for menneskerettighetsbrudd i egen virksomhet, og i hele leverandørkjeden – fra råvareutvinning til ferdig produkt.

# **3**

# **HVORDAN IVERKSETTER VIRKSOMHETEN EGNEDE TILTAK FOR Å STANSE, FOREBYGGE ELLER BEGRENSE SKADE / NEGATIV PÅVIRKNING?**

## 3.1.1 Har virksomheten rutiner for å stanse, forebygge og redusere negativ påvirkning og skade i egen virksomhet, og i leverandørkjeden?

**Hvis ja,** vennligst beskriv virksomhetens rutiner for å stanse, forebygge og redusere negative påvirkninger i egen virksomhet, og i leverandørkjeden, og gi eksempler på dette. Legg ved lenke og/eller relevant dokumentasjon [3.1.1-filnavn]. **Skriv her:**

**Hvis nei,** er dette brudd på avtalens punkt 2.2.3 i kontraktsvilkårene som må rettes snarlig. Virksomheten skal ha rutiner for å for å stanse, forebygge og redusere negativ påvirkning og skade i egen virksomhet, og i leverandørkjeden.

# **4**

# **HVORDAN OVERVÅKER VIRKSOMHETEN GJENNOM­FØRING OG RESULTATER FOR Å STANSE, FOREBYGGE OG BEGRENSE SKADE / NEGATIV PÅVIRKNING?**

## 4.1 Har virksomheten rutiner for å overvåke og sikre at tiltak for å stanse, forebygge og redusere negativ påvirkning og brudd på menneskerettigheter i egen virksomhet, og i leverandørkjeden, blir gjennomført og har effekt?

**Hvis ja,** vennligst beskriv virksomhetens rutiner for å overvåke og sikre tiltak for å stanse, forebygge og begrense negativ påvirkning og brudd på menneskerettigheter i egen virksomhet og i leverandørkjeden. Legg ved lenke og/eller relevant dokumentasjon [4.1-filnavn]. **Skriv her:**

**Hvis nei,** er dette brudd på avtalens punkt 2.2.4 i kontraktsvilkårene som må rettes snarlig. Virksomheten skal ha rutiner for å overvåke og sikre at tiltak for å stanse, forebygge og redusere negativ påvirkning og brudd på menneskerettigheter i egen virksomhet og i leverandørkjeden, blir gjennomført og har effekt.

# **5**

# **HVORDAN KOMMUNISERER VIRKSOMHETEN HÅNDTERING AV EVENTUELLE SKADER / NEGATIV PÅVIRKNING?**

## 5.1 Kan virksomheten vise til offentlig tilgjengelig informasjon, for eksempel integrert i årsrapporter eller bærekraftsrapporter, om arbeidet med aktsomhetsvurderinger? Omfatter denne informasjonen hvordan risiko for brudd på punkt 1 i kontraktsvilkårene, og eventuell skade i egen virksomhet, og i leverandørkjeden, er håndtert?

**Hvis ja,** vennligst beskriv den offentlig tilgjengelige informasjonen som forklarer hvordan virksomhetens risiko for menneskerettighetsbrudd og eventuell skade i egen virksomhet, og i leverandørkjeden, er håndtert Legg ved lenke og/eller relevant dokumentasjon [5.1-filnavn]. **Skriv her:**

**Hvis nei,** er dette brudd på avtalens punkt 2.2.5 i kontraktsvilkårene som må rettes snarlig. Virksomheten skal ha offentlig tilgjengelig informasjon som forklarer hvordan risiko for menneskerettighetsbrudd og eventuell skade i egen virksomhet, og i leverandørkjeden, er håndtert.

# **6**

# **HVORDAN SØRGER VIRKSOMHETEN FOR, ELLER SAMARBEIDER OM, GJENOPPRETTING OG ERSTATNING FOR SKADE DER DET ER PÅKREVET?**

## 6.1 Dersom virksomheten har forårsaket skade, eller medvirker til å forårsake skade, håndteres dette ved at virksomheten sørger for å rette opp skaden og yte erstatning til skadelidende?

**Hvis ja,** vennligst beskriv rutiner og prosesser knyttet til hvordan virksomheten sørger for å rette opp skade og yter erstatning til skadelidende. Legg ved lenke og/eller relevant dokumentasjon [6.1-filnavn]. **Skriv her:**

**Hvis nei,** er dette brudd på avtalens punkt 2.2.6 i kontraktsvilkårene som må rettes snarlig. Dersom virksomheten har forårsaket, eller medvirket til å forårsake skade, skal dette håndteres ved å sørge for, eller samarbeide om, å rette opp skaden og yte erstatning til skadelidende.

1. Retningslinjene skal være i tråd med [Lov om virksomheters åpenhet og arbeid med grunnleggende menneskerettigheter og anstendige arbeidsforhold (åpenhetsloven) – Lovdata](https://lovdata.no/dokument/NL/lov/2021-06-18-99) [↑](#footnote-ref-2)
2. *Hele leverandørkjeden* inkluderer alle trinnene i produksjonsprosessen – fra råvareuttak til foredling/raffinering og komponenttilvirkning til ferdigstilt produkt, inklusive distribusjon og transport. [↑](#footnote-ref-3)
3. Virksomheten må kunne ta imot skriftlige forespørsler om informasjon, fordele ansvaret for behandling av forespørsler, og svare på henvendelser innen fristen på tre uker fra informasjonsplikten trer i kraft fra 1. juli 2022. Redegjørelsen for aktsomhetsvurderinger skal publiseres offentlige på virksomhetens nettsider før 30. juni 2023. [↑](#footnote-ref-4)
4. Loven gjelder for større virksomheter som er hjemmehørende i Norge, og som tilbyr varer og tjenester i eller utenfor Norge. Loven gjelder også for større utenlandske virksomheter som tilbyr varer og tjenester i Norge, og som er skattepliktige til Norge etter norsk intern lovgivning. [↑](#footnote-ref-5)